30.12.2022
SK
Úradný vestník Európskej únie
C 498/25
7.
Uznáva, že mestá a regióny spoluprácou s príslušnými miestnymi a regionálnymi zainteresovanými subjektmi vrátane podnikov, vysokých škôl a výskumných stredísk, organizácií občianskej spoločnosti a občanov prispievajú k lepšej informovanosti verejnosti a akceptácii miestnych, regionálnych, národných i celosvetových klimatických opatrení verejnosťou a v rámci možností našej planéty umožňujú a podporujú zdravý život pre všetkých. 8.
Pripomína, že klimatická agenda bola jednou z hlavných tém, ktorými sa zaoberali panelové diskusie občanov a plenárne zasadnutie Konferencie o budúcnosti Európy, pričom výsledkom je 49 návrhov doplnených podrobnými opatreniami.
Občania EÚ požadujú urýchlenie zelenej transformácie, dôraz na vzdelávanie, lepšiu komunikáciu a riešenie sociálnej spravodlivosti (1). 9.
Pripomína, že zmena klímy má výrazný rodový rozmer, pretože v celosvetovom meradle sú jej dôsledkami viac zasiahnuté ženy.
Účasť žien vo vedúcich pozíciách na rokovaniach o klíme má preto zásadný význam z hľadiska účinnosti klimatických opatrení a klimatická diplomacia nižších úrovní verejnej správy môže pomôcť túto priepasť preklenúť vzhľadom na to, že úmerne viac žien je aktívnych v komunálnej politike. 10.
Zdôrazňuje, že mestá sú domovom mnohých mladých ľudí, ktorí zohrávajú vedúcu úlohu v aktivitách spojených so zmenou klímy a vytvárajú nové hnutia a iniciatívy, ako je napríklad iniciatíva študentských klimatických štrajkov vyvíjajúca nový druh tlaku na miestne a regionálne samosprávy a centrálnu vládu.
Vďaka spolupráci s mládežníckymi organizáciami poskytujú mestá mladým ľuďom správne nástroje, platformy a miesta na vyjadrenie vlastných názorov prostredníctvom stretnutí organizovaných v uliciach alebo účasti na zasadnutiach mestského zastupiteľstva.
Mestá a regióny v konečnom dôsledku aktívne formujú vedúce osobnosti zajtrajška, ktoré sú pripravené riešiť miestne problémy a zastupovať vlastnú komunitu. 11.
Poukazuje na to, že osobitný význam má zapojenie miestnych a regionálnych samospráv do zisťovania príležitostí a rizík plánovaných klimatických opatrení v súvislosti so zamestnanosťou, príjmami a hospodárskou činnosťou rôznych pohlaví, vekových a profesijných skupín, ako aj v rôznych oblastiach podnikania. 12.
Je presvedčený, že mestá a regióny sú vzhľadom na svoju blízkosť k občanom nástrojom na dosiahnutie posilnenia postavenia komunity, sebaurčenia a dobrej správy vecí verejných.
Klimatická diplomacia nižších úrovní verejnej správy priamo spája občanov s celosvetovými záležitosťami, čím sa prekonáva demokratický deficit v tradičnom procese tvorby politiky viacerých zainteresovaných strán, v ktorom občania nie sú zapojení do rozhodovania. 13.
Domnieva sa, že klimatická diplomacia nižších úrovní verejnej správy môže prispieť k prekonaniu osobitných výziev, ktorým čelí diplomacia vedená národnými vládami, ako sú časté patové situácie a rozdiely medzi Severom a Juhom. 14.
Poukazuje na medzinárodné združenia regiónov a obcí usilujúce o ochranu klímy, ako je Under2 Coalition, ktoré významne prispievajú k medzinárodnej klimatickej politike na nižších úrovniach verejnej správy, a preto by mali byť intenzívnejšie zapájané do rokovaní OSN.
Vyzýva Komisiu, aby tieto aliancie zahrnula do svojej klimatickej diplomacie. 15.
Poukazuje na niekoľko úrovní, na ktorých aktéri nižších úrovní verejnej správy posúvajú medzinárodné aj úniové klimatické programy vpred: a) prijímanie progresívnych klimatických politík vo svojich jurisdikciách a zapojenie miestnych zainteresovaných subjektov a zástupcov rôznych skupín s cieľom podporiť vykonávanie; b) zapojenie ďalších aktérov z nižšej ako národnej úrovne do horizontálnej diplomacie, ktorí by sa zaviazali k ambicióznym klimatickým cieľom, čím by sa vytvorili širšie a silnejšie územné spoločenstvá s ambicióznymi klimatickými cieľmi; c) ovplyvňovanie národných politík v oblasti životného prostredia a klímy pomocou vertikálnej diplomacie a rozhodný hlas v diskusii o klimatických zmenách a pri rokovaniach národnej vlády; obmedzenie potenciálnych škôd v prípade nepriaznivých národných politík;
(1)
V opatrení č. 11 v rámci návrhu č. 3 sa vyzýva na posilnenie vedúceho postavenia EÚ a prevzatie silnejšej úlohy a zodpovednosti za presadzovanie ambicióznych klimatických opatrení, spravodlivej transformácie a podpory pri riešení strát a škôd v medzinárodnom rámci.